stanford-oval/wikipedia huggingface dataset:
ลิเนียจโอเอส
ลูกเล่น > ความปลอดภัยและความเป็นส่วนตัว

PIN scramble - สำหรับผู้ใช้ที่ล็อกอุปกรณ์ด้วยรหัส PIN ปุ่มกดเลขสามารถตั้งให้เปลี่ยนตำแหน่งโดยสุ่มในแต่ละครั้งเพื่อไม่ให้คนอื่นแอบดูได้ง่ายๆ ว่าใช้รหัสอะไร
Privacy guard - ให้ผู้ใช้กำหนดอย่างละเอียดว่า จะให้สิทธิอะไรแก่แอปแต่ละอย่าง สำหรับสิทธิบางอย่าง อาจจะกำหนดได้ด้วยว่า ให้ขอสิทธิแต่ละครั้งที่ต้องใช้ โดยยังสามารถดูได้ด้วยว่าแอปขอสิทธิหนึ่งๆ บ่อยครั้งแค่ไหน แต่ลูกเล่นนี้ก็ได้เอาออกในรุ่น 17.1 โดยเปลี่ยนไปใช้ "permission controller" ที่เป็นลูกเล่นแฝงของ AOSP
Protected Apps - สามารถล็อกแอปต่างๆ อีกขั้นหนึ่งนอกเหนือจากการปลดล็อกอุปกรณ์ โดยจะทำงานร่วมกับ Trebuchet คือ ไอคอนของแอปที่ป้องกันจะไม่ปรากฏในตัวเปิดแอปโดยจะมีโฟล์เดอร์ของตนต่างหากๆ เป็น "secure folders" เพื่อให้สามารถเข้าถึงแอปที่ป้องกัน
สามารถตั้งเบอร์โทรบางเบอร์ให้ไม่ปรากฏในประวัติการโทรเพื่อรักษาความเป็นส่วนตัว
Trust - เป็นแอปศูนย์กลางในการรักษาความปลอดภัยของอุปกรณ์และช่วยป้องกันความเป็นส่วนตัว
ลูกเล่น > ลูกเล่นสำหรับผู้พัฒนาและผู้ชำนาญ

LineageSDK - เป็นชุดเอพีไอสำหรับผู้พัฒนาแอป เพื่อให้แอปสามารถใช้ลูกเล่นโดยเฉพาะๆ ของระบบปฏิบัติการเช่น System Profiles, Styles และ Weather
Lineage Recovery - แอปกู้ระบบที่สืบมาจาก AOSP
(เลือกได้) Root - ให้แอปทำงานโดยมีสิทธิระดับรูตได้ โดยต้องแฟลชที่ recovery ด้วยตัวเพิ่มรูตของลินเนียจโอเอส (ซึ่งใช้ได้จนถึงรุ่น 16.0) หรือตัวเพิ่มรูตของ Magisk หรือ SuperSU
แอปอัดเสียงโทรศัพท์ โดยจะไม่มีในทุกประเทศเพราะขึ้นอยู่กับกฎหมาย
ลูกเล่น > แอป Trust

แอป Trust เริ่มมีให้ใช้ตั้งแต่รุ่น 15.1 เมื่อวันที่ 12 มิถุนายน 2018
ในอุปกรณ์ที่สนับสนุน จะพบได้ใน Settings ใต้ตัวเลือก Security and Privacy
โดยมีจุดประสงค์เพื่อให้ผู้ใช้ "สามารถตรวจดูสถานะความปลอดภัย และดูคำอธิบายว่า ควรจะทำอย่างไรอุปกรณ์จึงจะปลอดภัย และข้อมูลจึงจะไม่เสียความเป็นส่วนตัว"
อนึ่ง เมื่อทำอะไรกับอุปกรณ์ก็ดี ไอคอน trust ก็จะปรากฏเพื่อให้เห็นว่า สิ่งที่กำลังทำนั้นปลอดภัย
อุปกรณ์ที่สนับสนุน

ในเดือนพฤศจิกายน 2023 มีอุปกรณ์ที่ติดตั้งลิเนียจโอเอสเกิน 1.5 ล้านตัว
รุ่น 20.0 สนับสนุนอุปกรณ์เกิน 160 ตัว, รุ่น 19.1 เกิน 10 ตัว และรุ่น 18.1 เกิน 50 ตัว
ข้อวิจารณ์ > วันเมษาหน้าโง่ปี 2018

โปรเจ็กต์ถูกวิจารณ์เพราะการหลอกเล่นวันเมษาหน้าโง่ในปี 2018
คือในสัปดาห์แรกของเดือนเมษายนปี 2018 โปรเจ็กต์ได้อัพเดทระบบปฏิบัติการรุ่นใหม่พร้อมกับการการหลอกเล่นที่เรียกว่า "LOSGenuine" 
ซึ่งแสดงข้อความแจ้งผู้ใช้ว่า ซอฟต์แวร์อาจเป็นของปลอม 
โดยผู้ใช้จะไม่สามารถระงับข้อความดังกล่าวได้จนกว่าจะทำรายคำสั่งนี้ใน root shell
setprop persist.lineage.nofool true
เมื่อแตะข้อความแจ้ง ก็จะอ้างว่า อุปกรณ์นี้ไม่มีการรับรอง และจะต้องขุดเหรียญ "LOSCoins" ซึ่งเป็นสกุลเงินดิจิทัลและจริงๆ ก็ไม่สามารถใช้ทำอะไรได้ 
รุ่นที่มีปัญหานี้ยังมีแอป "Wallet" ซึ่งแสดงยอดเงิน LOSCoins ที่มี
ผู้ใช้จำนวนมากจึงเข้าใจผิดว่า นี่เป็นมัลแวร์จริงๆ และคนอื่นๆ ก็คิดว่า เป็นการเล่นวันเมษาน่าโง่ที่ไม่ดี 
สำหรับบางคน เป็นการถูกหลอกที่เกิดขึ้นช้าโดยไม่ทันเทศกาล เพราะไม่ได้รับอัพเดทที่ว่าหลายวันต่อจากวันเมษาน่าโง่ ทำให้ไม่ชัดเจนว่าเป็นการหลอกเล่น 
ต่อมาวันที่ 10 เมษายน ผู้นำโปรเจ็กต์ที่ใช้ชื่อ ciwrl จึงได้โพสต์ข้อความอย่างเป็นทางการ เพื่อขอโทษการเล่นหลอกลวงนั้น
แหล่งข้อมูลอื่น

เว็บไซต์ทางการ
| ด ค กแอนดรอยด์ |
| --- | --- | --- |
| แอปพลิเคชัน |  เอิร์ธ  จีเมล  แผนที่  ทอล์ก  แปลภาษา  ยูทูบ  |  |
| รุ่นต่าง ๆ |  คัปเค้ก  โดนัต  เอแกลร์  โฟรโย  จินเจอร์เบรด  ฮันนีโคมบ์  ไอศกรีมแซนด์วิช  เจลลีบีน  คิตแคต  ลอลลิป็อป  มาร์ชเมลโล  นูกัต  โอรีโอ  พาย  แอนดรอยด์ 10  แอนดรอยด์ 11  แอนดรอยด์ 12  แอนดรอยด์ 13  |  |
| Custom   distributions |  ลิเนียจโอเอส ไซยาโนเจนมอด  พารานอยด์แอนดรอยด์  |  |
| บูตและรีโคเวอรี |  Booting process  โหมดรีโคเวอรี ทเวิร์ป  คล็อกเวอร์กม็อด  ฟาสต์บูต  |  |
| เครื่องมือพัฒนาซอฟต์แวร์ ที่เป็นทางการ |  Android Runtime (ART)  Software development kit (SDK) เอดีบี (Android Debug Bridge)  ฟาสต์บูต  Android App Bundle  Android application package (APK)  Bionic  Dalvik  Firebase Google Cloud Messaging (GCM)  Firebase Cloud Messaging (FCM)  Google Mobile Services (GMS)  Native development kit (NDK)  Open accessory development kit (OADK)  RenderScript  Skia  AdMob  Material Design  Fonts Droid  Roboto  Noto  Google Developers  |  |
| บริการ |  กูเกิลเพลย์  |  |
| อื่น ๆ |  กูเกิล  |  |
สมาร์ทโฟน POCO X3 ที่ใช้ระบบปฏิบัติการลิเนียจโอเอส
ลู้ก ไบรอัน

| ลู้ก ไบรอัน |
| --- | --- |
ไบรอันในเดือนกรกฎาคม 2010
ข้อมูลพื้นฐาน
ชื่อเกิด: โทมัส ลูเธอร์ ไบรอัน
เกิด:  (1976-07-17) กรกฎาคม 17, 1976 (48 ปี) ลีสเบิร์ก, รัฐจอร์เจีย, สหรัฐอเมริกา
ที่เกิด: แนชวิลล์ รัฐเทนเนสซี
ศิษย์เก่า: Georgia Southern University
อาชีพ: นักร้อง-นักแต่งเพลง
เครื่องดนตรี: ร้องนำ, กีตาร์โปร่ง, กีตาร์ไฟฟ้า, เปียโน
ช่วงปี: 2004–ปัจจุบัน
ค่ายเพลง: แคปิตอลแนชวิลล์

เว็บไซต์: www.lukebryan.com
นักดนตรี
โทมัส ลูเธอร์ "ลู้ก" ไบรอัน (อังกฤษ: Thomas Luther "Luke" Bryan; เกิด 17 กรกฎาคม ค.ศ. 1976) เป็นนักร้องแนวคันทรีชาวอเมริกัน ไบรอันเริ่มทำงานอาชีพดนตรีในกลางคริสต์ทศวรรษ 2000 โดยเขียนเพลงให้เทรวิส ทริตต์ และบิลลี เคอร์ริงตัน หลังจากเซ็นสัญญากับแคปิตอลเรเคิดส์ในแนชวิลล์ รัฐเทนเนสซี ในปีค.ศ. 2007 พร้อมกับลูกพี่ลูกน้องชื่อ แชด คริสโตเฟอร์ บอยด์ เขาได้ออกอัลบั้ม ไอล์สเตย์มี ที่มีเพลงอย่าง "ออลมายเฟรนส์เซย์" "วีโรดอินทรักส์" และ "คันทรีแมน" อัลบั้มต่อมาคือ ดูอินมายทิง มีเพลง "ดูไอ" ซึ่งไบรอันเขียนเพลงร่วมกับชาลส์ เคลลี และเดฟ เฮย์วูด จากวงเลดีแอนเทเบลลัม และมีซิงเกิลอันดับหนึ่งอย่าง "เรนอิสอะกูดทิง" และ "ซัมวันเอลส์คอลลิงยูเบบี"
อัลบั้มที่สาม เทลเกตส์แอนด์แทนไลนส์ ออกในปี ค.ศ. 2011 มีเพลง "คันทรีเกิร์ล (เชกอิตฟอร์มี)"และเพลงอันดับหนึ่งอย่าง "ไอโดนต์วอนต์ดิสไนต์ทูเอนด์" "ดรังก์ออนยู" และ "คิสทูมอร์โรว์กูดบาย" อัลบั้มชุดที่สี่ แครชมายปาร์ตี ออกในเดือนสิงหาคม ค.ศ. 2013 มีเพลงอันดับหนึ่งอย่าง "แครชมายปาร์ตี" และ "แดตส์มายคายด์ออฟไนต์" "ดริงก์อะเบียร์" "เพลย์อิตอะเกน" "โรลเลอร์โคสเตอร์" และ "ไอซียู" อัลบั้มที่ห้า คิลเดอะไลตส์ ออกจำหน่ายเดือนสิงหาคม ค.ศ. 2015 และซิงเกิลแรก "คิกเดอะดัสต์อัป" กลายเป็นเพลงอันดับหนึ่งเพลงที่สิบสาม ตามมาด้วยเพลงอันดับหนึ่งเพลงที่สิบสี่ "สตริปอิตดาวน์" ไบรอันมีส่วนร่วมเขียนซิงเกิลของตนเอง ยกเว้นเพลง "ดรังก์ออนยู" "แครชมายปาร์ตี" "แดตส์มายคายด์ออฟไนต์" "ดริงก์อะเบียร์" "โรลเลอร์โคสเตอร์" และ "คิกเดอะดัสต์อัป" และร่วมผลิตอัลบั้มเพลงทั้งสี่อัลบั้มและอัลบั้มรวมเพลงอีก 1 อัลบั้มร่วมกับเจฟฟ์ สตีเวนส์ ไบรอันได้รับรางวัลอะคาเดมีออฟคันทรีมิวสิกอะวอดส์ สาขาผู้ให้ความบันเทิงแห่งปี ด้วย นับถึงปัจจุบัน ไบรอันขายอัลบั้มได้มากกว่า 7 ล้านอัลบั้ม และซิงเกิล 27 ล้านซิงเกิลทั่วโลก
ชีวิตช่วงแรก

ไบรอันเกิดในชนบทเมืองลีสเบิร์ก รัฐจอร์เจีย เป็นบุตรของเลอแคลร์ (นามสกุลเดิม วัตคินส์) และทอมมี ไบรอัน ชาวไร่ถั่วลิสง ไม่นานนักก่อนลู้กตัดสินใจย้ายไปอยู่ที่แนชวิลล์ ขณะอายุ 19 ปี เกิดเหตุโศกนาฏกรรมกับครอบครัวของเขา "พี่ชายของผม คริส ประสบอุบัติเหตุทางรถยนต์เสียชีวิต ผมรับไม่ได้ ไม่อยากพูดถึงเรื่องนี้ คุณคงไม่อาจผ่านมันไปได้จริง ๆ" แม่ของเขา เลอแคลร์เคยกล่าวว่า "เรารู้ว่า ณ เวลาหนึ่ง ลู้กจะย้ายไปที่แนชวิลล์ แต่คุณทิ้งครอบครัวของคุณไม่ได้ ฉันไม่อยากคิดถึงเรื่องที่ว่าเขาไม่อยู่แล้ว"
ลู้กเข้าเรียนวิทยาลัยที่มหาวิทยาลัยจอร์เจียเซาเทิร์นแทน ในสเตตส์โบโร รัฐจอร์เจีย ซึ่งเขาเข้าสมาคมซิกมาชี และจบการศึกษาระดับปริญญาตรีในปี ค.ศ. 1999 สาขาบริหารธุรกิจ หนึ่งในรุ่นน้องของไบรอันคือโคล สวินเดลล์ จอร์เจียเซาเทิร์นรุ่น 2005 ผู้ได้รับรางวัลศิลปินหน้าใหม่ในรายการอะคาเดมีออฟคันทรีมิวสิก ปี ค.ศ. 2015
หลายปีต่อมา ไบรอันย้ายมาที่แนชวิลล์ หลังจากพ่อของเขาบอกให้เขาเก็บของขึ้นรถกระบะเพื่อทำงานดนตรี เขาประสบความสำเร็จฐานะนักแต่งเพลง แต่ไม่นานหลังจากนั้นเขาได้เซ็นสัญญาเป็นนักร้อง เพลงที่ได้รับความนิยมเพลงแรกของเขาคือ "ออลมายเฟรนส์เซย์"
เมื่อลู้กได้รับเชิญให้มาแสดงที่รายการแกรนด์โอลโอปรีย์ พี่สาวของเขา เคลลี เตรียมผู้ชม 129 คนให้มาชมการเปิดตัวในรายการโอปรีย์ สองสามวันหลังจากเขาแสดง พี่สาวของเขาเสียชีวิตอย่างไม่คาดฝัน และไม่ทราบสาเหตุ ไบรอันกล่าวว่า สาเหตุการตายไม่เคยถูกเปิดเผย "พี่ร่วมท้องของผมจากโลกนี้ไปหมดแล้ว จากไปสองคนอย่างไวมาก จากไปในแบบที่แตกต่าง บ้า และเศร้าที่ว่าเราจะไม่มีทางได้รู้และไม่มีทางได้เข้าใจ"
ลูดาคริส

| ลูดาคริส |
| --- | --- |
ลูดาคริสในรอบปฐมทัศน์ของ Max Payne (2008)
เกิด: คริสโตเฟอร์ ไบรอัน บริจส์  (1977-09-11) กันยายน 11, 1977 (47 ปี) รัฐอิลลินอย สหรัฐ
สัญชาติ: อเมริกัน
ชื่ออื่น: Chris Lova Lova Luda Velvet Jones Bronze Bridges
พลเมือง: สหรัฐ กาบอง
การศึกษา: Banneker High School Georgia State University
อาชีพ: แร็ปเปอร์ นักแสดง นักแต่งเพลง โปรดิวเซอร์เพลง ผู้บริหารเพลง
ปีปฏิบัติงาน: 1998–ปัจจุบัน
องค์การ: The Ludacris Foundation
ตัวแทน: Chaka Zulu
โทรทัศน์: คาร์มาส์เวิลด์
คู่สมรส: Eudoxie Mbouguiengue (สมรส 2014)
บุตร: 4
ญาติ: Richard Pryor (ลูกพี่ลูกน้อง) โมนิกา (ลูกพี่ลูกน้อง)
รางวัล: รายชื่อทั้งหมด
อาชีพทางดนตรี
ที่เกิด: แอตแลนตา รัฐจอร์เจีย สหรัฐ
แนวเพลง: ฮิปฮอป
เครื่องดนตรี: เสียงร้อง
ค่ายเพลง: Disturbing tha Peace เดฟแจม ยูนิเวอร์แซล
 นักดนตรี
เว็บไซต์: ludaversal.com
ลูดาคริส (อังกฤษ: Ludacris) หรือ ชื่อจริง คริสโตเฟอร์ ไบรอัน บริจส์ (อังกฤษ: Christopher Brian Bridges) เกิดเมื่อวันที่ 11 กันยายน ค.ศ. 1977 เป็นแร็ปเปอร์ นักแสดงชาวอเมริกัน เคยได้รับรางวัลแกรมมี่มาแล้ว 3 รางวัล เขาร่วมกับผู้จัดการ ชากา ซูลู ร่วมกับก่อตั้งบริษัท Disturbing tha Peace ร่วมโดย Def Jam Recordings
ลูดาคริส เป็นศิลปินเดี่ยวแนวเซาเทิร์นฮิปฮอป ที่มียอดขายสูงสุดตลอดกาล ด้วยยอดขาย 15 ล้านชุดในสหรัฐอเมริกา
ผลงานอัลบั้ม

Back for the First Time (2000)
Word of Mouf (2001)
Chicken-n-Beer (2003)
The Red Light District (2004)
Release Therapy (2006)
Theater of the Mind (2008)
Battle of the Sexes (2010)
Burning Bridges EP (2014)
Ludaversal (2015)
ผลงานแสดง > ภาพยนตร์

The Wash แสดงเป็นลูกค้า1 (2001)
2 Fast 2 Furious แสดงเป็น Tej (2003)
Lil' Pimp แสดงเป็น Weathers (2003)
Crash แสดงเป็น Anthony (2005)
Hustle & Flow แสดงเป็น Skinny Black (2005)
The Heart of the Game ให้เสียง (2006)
American Hustle แสดงเป็นตัวเขาเอง (2007)
Fred Claus แสดงเป็น DJ Donnie (2007)
Ball Don't Lie แสดงเป็น Julius (2008)
RocknRolla แสดงเป็น Mickey (2008)
Max Payne แสดงเป็น Jim Bravura (2008)
Gamer (2009) คนทะลุเกม แสดงเป็น Humanz
Repo Men (2009)
Fast Five แสดงเป็น Tej (2011)
No Strings Attached (2011)
Fast and Furious 6 แสดงเป็น Tej (2013)
Furious 7 แสดงเป็น Tej (2015)
Fast and Furious 8 แสดงเป็น Tej (2017)
ผลงานแสดง > โทรทัศน์

Eve แสดงเป็นคนขับรถแท็กซี่ (2004)
Law & Order: Special Victims Unit แสดงเป็น Darius Parker (2007)
The Simpsons แสดงเป็นตัวเขาเอง (2007)
ผลงานแสดง > วิดีโอเกม

Def Jam: Vendetta (2003)
Def Jam: Fight for NY (2004)
NBA Ballers Phenom (2006)
Def Jam: Icon (2007)
ล็อกฮีด ยู-2

สำหรับวงดนตรีไอริช ดูที่ ยูทู
| ล็อกฮีด ยู-2 |
| --- | --- |

ข้อมูลทั่วไป
บทบาท: เครื่องบินตรวจการระดับเพดานบินสูงพิเศษ
ชาติกำเนิด:  สหรัฐ
บริษัทผู้ผลิต: ล็อกฮีด
ผู้ออกแบบ:  คลาเรนซ์ เคลลี่ จอห์นสัน  
สถานะ: ประจำการอยู่ 35 ลำ
ผู้ใช้งานหลัก: กองทัพอากาศสหรัฐ
จำนวนที่ผลิต: ประมาณ 86 ลำ
ประวัติ
เริ่มใช้งาน: พ.ศ. 2500
เที่ยวบินแรก: 1 สิงหาคม พ.ศ. 2498
ล็อกฮีด ยู-2  (อังกฤษ: Lockheed U-2)  ยู-2 เป็นเครื่องบินที่ออกแบบมาให้บินในระดับสูงกว่า 21,000 เมตร ขึ้นไป มีลักษณะเหมือนเครื่องร่อนติดเครื่องยนต์ ปีกยาวลำตัวเล็กบางเพื่อลดน้ำหนัก และ เครื่องยนต์สามารถทำงานในทีมีอากาศเบาบางได้
ยู-2 เป็นเครื่องบินจรกรรมที่ออกแบบมาเพื่อบินสูงเป็นพิเศษ และ เป็นเครื่องบินที่เป็นความลับสุดยอดแบบหนึ่งของสหรัฐอเมริกา ยู-2 ถูกเปิดเผยต่อชาวโลกเป็นครั้งแรกเมื่อถูกยิงตกในสหภาพโซเวียต ในวันที่ 1 พฤษภาคม ค.ศ. 1960 ซึ่งกองทัพอากาศสหรัฐและซีไอเอใช้ ยู-2 บินเข้าไปในอีกหลายประเทศ เช่น สาธารณรัฐประชาชนจีน คิวบา เวียดนาม และ ประเทศคอมมิวนิสต์อื่นๆ ด้วยเพดานบินที่สูงเป็นพิเศษซึ่งสูงกว่าเครื่องบินขับไล่ทั่วไปในช่วงสมัยสงครามเย็น
รายละเอียด ยู-2

ผู้สร้าง บริษัท ล็อกฮีด แอร์คารฟท์ เซอร์วิส (สหรัฐอเมริกา)
ประเภท เจ๊ตตรวจการณ์ทางยุทธศาสตร์ เพดานบินสูง ที่นั่งเดียว
เครื่องยนต์ เทอร์โบเจ๊ต แพรทท์ แอนด์วิทนีย์ เจ 57-ซี ให้แรงขับ 4,990 กิโลกรัม
กางปีก 24.38 เมตร
ยาว 15.11 เมตร
สูง 3.96 เมตร
น้ำหนักเปล่า 6,800 กิโลกรัม
อัตราเร็วขั้นสูง 795 กิโลเมตร/ชั่วโมง
อัตราเร็วเดินทาง 740 กิโลเมตร/ชั่วโมง
เพดานบินใช้งาน กว่า 21,350 เมตร
พิสัยบิน 3,540 กิโลเมตร
4,185 กิโลเมตร เมื่อติดตั้งเชื้อเพลิงอะไหล่
อาวุธ ไม่ติดอาวุธ
ลูกทุ่งเอฟเอ็ม

| สถานีวิทยุ "ลูกทุ่ง เอฟ> เอ็ม." |
| --- | --- |
พื้นที่กระจายเสียง: กรุงเทพมหานครและปริมณฑล
ความถี่: FM 90.0 MHz   FM 95.0 MHz   FM 103.0 MHz   FM 94.5 MHz (2552)
สัญลักษณ์: ต้นฉบับสถานีลูกทุ่งตัวจริง
แบบรายการ
ภาษา:  ไทย
รูปแบบ: เพลงไทยลูกทุ่ง สมัยเก่าและสมัยใหม่
การเป็นเจ้าของ
เจ้าของ: บริษัท ลูกทุ่ง เอฟ.เอ็ม. จำกัด  (บริษัท ทราฟฟิก คอร์เนอร์ จำกัด บริษัท เอ็น บีซี แอ็ด จำกัด (แมกซิม่า) (ต่อมาร่วมบริหารงานกับ บริษัท คลิก-วี อาร์ วัน เรดิโอ จำกัด) บริษัท คนลูกทุ่ง จำกัด)
ประวัติ
เริ่มกระจายเสียง:  2540- 2548,
ยุติกระจายเสียง:  2552
ลิงก์
เว็บไซต์: http://lukthungfm945.com
ลูกทุ่ง เอฟ.เอ็ม. (อังกฤษ: Lukthung F.M.) เป็นรายการวิทยุ เอฟ.เอ็ม. รายแรกของไทยที่เปิดเพลงลูกทุ่งตลอด 24 ชม.  ดำเนินการผลิตโดย  "ลูกทุ่ง เอฟ.เอ็ม." โดยเริ่มกระจายเสียงเมื่อวันที่ 1 สิงหาคม พ.ศ. 2540  ทางสถานีวิทยุกองพลที่ 1 รักษาพระองค์ เอฟเอ็ม 90.0 เมกะเฮิร์ตซ์
ประวัติ

ผู้ร่วมก่อตั้ง "ลูกทุ่ง เอฟ.เอ็ม." ได้แก่ คุณวิทยา ศุภพรโอภาส อดีตนักจัดรายการเพลงสากลและไทยสากลชื่อดัง  ร่วมกับ ไพวงษ์ เตชะณรงค์ นักธุรกิจชื่อดัง (บิดาของสงกรานต์ เตชะณรงค์) และ สุรพงษ์ เตรียมชาญชัย แห่งบริษัท ทราฟฟิกคอร์เนอร์ จำกัด (ผู้รับสัมปทาน)  โดยจัดเปิดเพลงไทยลูกทุ่งที่กำลังได้รับความนิยม เพลงในอดีต ของทุกศิลปิน ทุกค่ายเพลง  มีการพูดคุย เสนอข้อมูลข่าวสาร และกิจกรรมต่าง ๆ ตลอดทั้งวัน
ความรุ่งเรือง

"ลูกทุ่ง เอฟ.เอ็ม." ได้รับความนิยมจากผู้ฟังเป็นอันดับ 1 หลังการกระจายเสียงเพียงไม่กี่เดือน โดยขึ้นนำหน้ารายการจากสถานีอื่นในระบบเอฟเอ็มด้วยกันซึ่งเปิดแต่เพลงสตริง   จนวันที่ 1 พฤษภาคม พ.ศ. 2541 ได้ย้ายไปกระจายเสียงทางสถานีวิทยุกระจายเสียง อ.ส.ม.ท. เอฟเอ็ม 95.0 เมกะเฮิร์ตซ์  ซึ่งการย้ายในช่วงนี้ได้เวลาการจัดที่เพิ่มขึ้นกว่าเดิม สัญญาเช่านานกว่าเดิม และเริ่มมีการกระจายเสียงไปทั่วประเทศด้วย  นอกจากนี้ยังเพิ่มช่องทางต่าง ๆ  ทั้งทางเว็บไซต์  แมกกาซีน  รายการวาไรตี้โชว์ "ลูกทุ่ง เอฟ.เอ็ม. ทีวี 9"  มีการจัดมหกรรมคอนเสิร์ตครั้งยิ่งใหญ่ในช่วงเดือนสิงหาคม  และการมอบ "รางวัลมาลัยทอง" ให้กับคนทำงานในวงการเพลงลูกทุ่งโดยมีการประกาศผลในช่วงเดือนมกราคมของทุกปี
ราวปี พ.ศ. 2544-พ.ศ. 2545 ลูกทุ่ง เอฟ.เอ็ม. ยังได้นำอดีตนางเอกนัยน์ตาหยาดน้ำผึ้ง "เพชรา เชาวราษฎร์" มาเผยเสียงโดยร่วมจัดรายการวิทยุเป็นประจำ  และมีการจัดคอนเสิร์ตครบรอบ 10 ปี รำลึก "พุ่มพวง ดวงจันทร์" โดยเชิญนักร้องเพลงลูกทุ่งและดารานักแสดงชื่อดังมาร่วมร้องเพลงบนเวทีเดียวกัน  อีกทั้งยังได้สร้างภาพยนตร์เรื่อง "มนต์เพลงลูกทุ่ง เอฟ.เอ็ม." ร่วมกับสหมงคลฟิล์ม โดยรวมเอานักร้องและคนลูกทุ่งกว่า 168 ชีวิตมาร่วมแสดง จนประสบผลสำเร็จไม่แพ้งานอื่นๆ ที่ทำมา
การเปลี่ยนแปลง

รายการ "ลูกทุ่ง เอฟ.เอ็ม." ดำเนินเรื่อยมาจนถึงเดือน เมษายน พ.ศ. 2547 ได้ย้ายคลื่นอีกครั้ง เนื่องจากทาง อสมท จะจัดรายการเพลงลูกทุ่งด้วยตนเอง (คลื่นลูกทุ่งมหานคร FM 95 ของ อสมท.)  โดยย้ายกลับไปกระจายเสียงทางเอฟเอ็ม 90.0 และ 103.0 เมกะเฮิร์ตซ์ ตามลำดับ ซึ่งเป็นสถานีวิทยุในเครือกองทัพบก  มีการเปลี่ยนเจ้าของผู้รับสัมปทาน  แต่ทีมผู้จัดรายการยังคงเป็นชุดเดิม   และได้ออกอากาศทางสถานีวิทยุชุมชนอยู่ช่วงหนึ่ง และปิดสถานีไป
การกลับมา

ในปี พ.ศ. 2552 วิทยา ศุภพรโอภาส ได้นำลูกทุ่ง เอฟ.เอ็ม. กลับมาบนหน้าปัดวิทยุหลักอีกครั้งพร้อมกับสโลแกน "ต้นฉบับสถานีวิทยุลูกทุ่งตัวจริง" โดยมีบริษัท เอ็น บีซี แอ็ด จำกัด (แมกซิม่า) เป็นผู้รับสัมปทาน เริ่มกระจายเสียงวันที่ 1 มกราคม พ.ศ. 2552  ทางสถานีวิทยุ จส. เอฟเอ็ม 94.5 เมกะเฮิร์ตซ์  อีกทั้งยังกระจายเสียงทั่วประเทศผ่านเครือข่าย Network โดยทีมนักจัดรายการชุดนี้มีทั้งคนเก่าเช่น เจนภพ จบกระบวนวรรณ, หมู ตะวัน , ตุ๋ย มหาชัย , วดี ,เสริมเวช ช่วงยรรยง และคนใหม่อีกหลายท่าน รวมทั้งดาราดังอย่าง ติ๊ก กลิ่นสี มาร่วมจัดด้วย   นอกจากนี้ยังได้มีการจัดรายการคอนเสิร์ต "ลูกทุ่ง ททบ.5" ถ่ายทอดสดทุกเย็นวันอาทิตย์ ทาง ททบ.5 และ Thai TV Global Network  ผลปรากฏว่าการจัดรายการวิทยุในช่วงนี้ได้รับความนิยมจากผู้ฟังระดับหนึ่ง แต่กลับล้มเหลวทางด้านธุรกิจการขายโฆษณา เพราะเป็นเรื่องของแบรนด์ที่ไม่สอดรับกับกระแสความนิยมของผู้ฟังเพลง ประกอบกับรูปแบบของดนตรีลูกทุ่งตามท้องตลาดเปลี่ยนไป ต่อมาทางบริษัทผู้รับสัมปทานจึงปรับเปลี่ยนรูปแบบรายการใหม่แทบทั้งหมด ทำให้ ลูกทุ่ง เอฟ.เอ็ม. ยุติลงในที่สุด พร้อมกับการลาออกของทีมผู้บริหารและนักจัดรายการที่ร่วมกันมาแต่แรกเริ่ม
ลูกทุ่งอินเตอร์

เดือนมกราคม พ.ศ. 2553  ลูกทุ่งเอฟเอ็ม 94.5 ได้เปลี่ยนชื่อรายการเป็น "เอฟเอ็ม 94.5 ลูกทุ่งอินเตอร์" โดยมีบริษัท คลิก-วี อาร์ วัน เรดิโอ จำกัด ร่วมบริหารงานด้วย โดยวางคอนเซ็ปต์ให้เป็นคลื่นเพลงลูกทุ่งระบบ Format Station อย่างแท้จริงเป็นแห่งแรก โดยทุกเพลงที่เปิดจะผ่านระบบการสำรวจความนิยมมาก่อนแล้วว่า เป็นเพลงที่ถูกใจกลุ่มเป้าหมาย ซึ่งสามารถการันตีและพิสูจน์ได้จริง ส่วนทีมนักจัดรายการได้มีการปรับเปลี่ยนใหม่หมด โดยมี ดี.เจ.จากลูกทุ่งเอฟ.เอ็ม.บางคน และดี.เจ.หน้าใหม่ที่มีชื่อเสียงด้านอื่นๆ อาทิ อ.วันชัย สอนศิริ, อ.ประมาณ เลืองวัฒนะวณิช, สาลินี ปันยารชุน, ทัศน์สรวง วรกุล, ครูเทียม ชิงช้าสวรรค์, อู๊ด เป็นต่อ, ปุ๊ย ตีสิบ ฯลฯ  มาร่วมจัดด้วย
อย่างไรก็ตาม  มีกระแสข่าวว่า การเปลี่ยนชื่อครั้งนี้ทำให้เกิดความแคลงใจของคนลูกทุ่งด้วยกัน เนื่องจากมีเจ้าของตัวจริงใช้อยู่แล้ว คือ ตุ่น อินเตอร์(บุตรชายของ ส.ลือเนตร) ซึ่งเคยใช้ชื่อในการทำนิตยสาร รายการโทรทัศน์ และสถานีวิทยุชุมชนในนาม "ลูกทุ่งอินเตอร์"  โดยตุ่นเตรียมแจ้งความดำเนินคดีกับเจ้าของรายการ "เอฟเอ็ม 94.5 ลูกทุ่งอินเตอร์" ข้อหาใช้ชื่อโดยไม่ถูกต้อง  ส่วนจะมีการเปลี่ยนชื่อใหม่อีกหรือไม่นั้นขึ้นอยู่กับการตัดสินใจของผู้บริหารคลื่นเอฟเอ็ม 94.5 เพื่อหาทางออก ปัจจุบันคลื่นเอฟเอ็ม 94.5 ลูกทุ่งอินเตอร์ ยุติกระจายเสียงแล้ว
นักจัดรายการวิทยุลูกทุ่ง เอฟ.เอ็ม.

| --- | --- |
 พ.ศ. 2552 เจนภพ จบกระบวนวรรณ  จักรพันธุ์ ยมจินดา (ถึงแก่กรรมเมื่อวันที่ 15 ตุลาคม พ.ศ. 2567)  หมู ตะวัน  แดน บุรีรัมย์  เคน สองแคว  ตุ๋ย มหาชัย  สาวดี เจริญวงษ์  เสริมเวช ช่วงยรรยง (อี๊ด เสนา)  โอ พันทวี  เอกพล ชัยวัฒนานุสรณ์  ชุติภพ เหงากุล  ไมตรี นิยมแสง  โอเอ ธนพนธ์  จิ๊ก พิชญา  กาญจนา อัมภสุวรรณ  ติ๊ก กลิ่นสี  อ.บุญสุภา (รู้ปัญหาชีวิต)  บุ๊ค ภูดิท  ฯลฯ:  พ.ศ. 2540 - 2548 เจนภพ จบกระบวนวรรณ  วดี  หมู ตะวัน  ตุ๋ย มหาชัย  แดน บุรีรัมย์  เพชรี พรหมช่วย  อรุณโรจน์ เลี่ยมทอง  เปิ้ล อัญชลี  ต้น นันทกร  ชาย ปัญญาพิทักษ์พงศ์  ชมพู่ ก่อนบ่าย  ดร.เสรี วงษ์มณฑา  อ.อภิชาติ ดำดี  อ.สุรวงศ์ วัฒนกูล  โน้ต เชิญยิ้ม  คำรณ หว่างหวังศรี  เรไร  ศุ บุญเลี้ยง  เพชรา เชาวราษฎร์  ดำรง ต่ายทอง   มัลลิกา บุญมีตระกูล
แหล่งข้อมูลอื่น

http://lukthungfm945.com/index.html เก็บถาวร 2010-02-10 ที่ เวย์แบ็กแมชชีน
http://www.siamdara.com/column/00006581.html เก็บถาวร 2009-02-18 ที่ เวย์แบ็กแมชชีน
ภาพยนตร์เรื่อง มนต์เพลงลูกทุ่ง เอฟ.เอ็ม.
ล็อกฮีด เอฟ-104 สตาร์ไฟเตอร์

| ล็อกฮีด เอฟ-104 สตาร์ไฟเตอร์ |
| --- | --- |

สตาร์ไฟเตอร์ รุ่นXF-104
หน้าที่: เครื่องบินสกัดกั้น, เครื่องบินทิ้งระเบิด
ประเทศผู้ผลิต: สหรัฐ
ผู้ผลิต: ล็อกฮีด
เที่ยวบินแรก: 17 กุมภาพันธ์ ค.ศ.1956 (YF-104A)
เริ่มใช้: 20 กุมภาพันธ์ ค.ศ.1958
ปลดระวาง: 31 ตุลาคม ค.ศ.2004 (อิตาลี)
สถานะ: ปลดระวางจากกรมทหาร; ใช้เฉพาะในงานเทศกาล
ผู้ใช้หลัก: กองทัพอากาศสหรัฐอเมริกา กองทัพอากาศเยอรมัน  กองกำลังป้องกันตนเองทางอากาศญี่ปุ่น  กองทัพอากาศตุรกี
จำนวนที่ถูกผลิต: 2,578
ค่าใช้จ่ายต่อลำ:  1.42 ล้านดอลลาร์สหรัฐ (F-104G)
พัฒนาจาก: ล็อกฮีด เอฟ-104 สตาร์ไฟเตอร์
รุ่น: Lockheed NF-104A  Canadair CF-104  Aeritalia F-104S
พัฒนาเป็น: Lockheed CL-1200/X-27 Lockheed CL-288
เอฟ-104 สตาร์ไฟเตอร์ (อังกฤษ: F-104 Starfighter)  เป็นเจ๊ตขับไล่ความเร็วเหนือเสียง 2 เท่า แบบแรกของกองทัพอากาศสหรัฐ และได้ทำลายสถิติความเร็วสูงสุดของโลกไว้เมื่อวันที่ 16 พฤษภาคม 1958 ดัวยความเร็ว 2,259.54 กิโลเมตร/ชั่วโมง
รายละเอียด เอฟ-104 สตาร์ไฟเตอร์

ผู้สร้าง: บริษัทล็อกฮีด-แคริฟอร์เนีย (สหรัฐอเมริกา)
ประเภท: เครื่องบินขับไล่-ทิ้งระเบิด ที่นั่งเดียว
เครื่องยนต์: เทอร์โบเจ็ท เจเนอรัล อีเล็กทริค เจ 79-จีอี-11 เอ ให้แรงขับ 7165 กิโลกรัม เมื่อใช้สันดาปท้าย
กางปีก: 6.68 เมตร
ยาว: 16.69 เมตร
สูง: 4.11 เมตร
น้ำหนักเปล่า: 6,387 กิโลกรัม
น้ำหนักวิ่งสูงสุด: 13,054 กิโลกรัม
อัตราเร็วขั้นสูง: 2.2 มัค ที่ระยะสูง 11,000 เมตร
อัตราเร็วเดินทางสูงสุด: 0.95 มัค
อัตราเร็วเดินทางประหยัด: 0.85 มัค
อัตราไต่: 15,250 เมตร/นาที ที่ระดับน้ำทะเล
เพดานบินใช้งาน: 17,680 เมตร
อัตราเร่งถึงความเร็ว: 2 มัค 3 นาที
ระยะทางวิ่งขึ้น: 902 เมตร
ระยะร่อนลง: 695 เมตร
รัศมีทำการรบ: 1,200 กิโลเมตร เมื่อบรรทุกเชื้อเพลิงเต็มที่
พิสัยบิน: 3,510 กิโลเมตร
อาวุธ : ปืนใหญ่อากาศ วัลแคน ขนาด 20 มม. 1 กระบอก
อาวุธปล่อยอากาศสู่อากาศ เอไอเอ็ม-9 ไซด์ไวน์เดอร์ ที่ปลายปีกข้างละนัด
อาวุธปล่อยอากาศสู่พื้น เอจีเอ็ม-12 บลูพับ
อาวุธปราบเรือรบ แบบคอร์โมรัน 2 นัด
ลูกระเบิดใต้ลำตัวหนัก 907 กิโลกรัม
ลูวิส ฮอลล์

| ข้อมูลส่วนตัว |
| --- | --- | --- | --- |
ชื่อเต็ม:  ลูวิส คีแรน ฮอลล์
วันเกิด:   (2004-09-08) 8 กันยายน ค.ศ. 2004 (20 ปี)
สถานที่เกิด:  สลาว อังกฤษ
ส่วนสูง:  5 ft 10 in (1.79 m)
ตำแหน่ง:  กองกลาง, กองหลัง
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  20
สโมสรเยาวชน
0000–2012:  บินฟีลด์
2012–2022:  เชลซี
สโมสรอาชีพ*
| ปี |  ทีม |  ลงเล่น |  (ประตู) |
| 2022– |  เชลซี |  9 |  (0) |
| 2023–2024 |  →นิวคาสเซิลยูไนเต็ด (ยืม) |  18 |  (1) |
| 2024– |  นิวคาสเซิลยูไนเต็ด |  0 |  (0) |
ทีมชาติ‡
| 2019 |  อังกฤษ อายุไม่เกิน 15 ปี |  3 |  (0) |
| 2019–2020 |  อังกฤษ อายุไม่เกิน 18 ปี |  6 |  (1) |
| 2021– |  อังกฤษ อายุไม่เกิน 18 ปี |  9 |  (1) |
| 2022– |  อังกฤษ อายุไม่เกิน 19 ปี |  6 |  (0) |
| 2023– |  อังกฤษ อายุไม่เกิน 21 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:34, 28 May 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:25, 1 July 2023 (UTC)
ลูวิส คีแรน ฮอลล์ (อังกฤษ: Lewis Kieran Hall; เกิด 8 กันยายน 2004) เป็นนักฟุตบอลอาชีพชาวอังกฤษที่เล่นในตำแหน่งแบ็กซ้ายและกองกลางให้กับนิวคาสเซิลยูไนเต็ด
ประวัติ

ลูวิส คีแรน ฮอลล์ เกิดเมื่อวันที่ 8 กันยายน 2004 เขาเข้าเรียนที่ Licensed Victuallers' School ในแอสคอต
ระดับสโมสร > เชลซี

ฮอลล์เข้าร่วมทีมระดับอายุต่ำกว่า 8 ปีของเชลซี ฮอลล์ได้เซ็นสัญญารับทุนการศึกษากับเชลซีในช่วงฤดูร้อนปี 2021 
ฮอลล์เป็นผู้เล่นตัวหลักทั้งในทีมอายุต่ำกว่า 18 ปีและอายุต่ำกว่า 23 ปี ได้รับการเรียกติดทีมชุดใหญ่เป็นครั้งแรกในเดือนธันวาคม 2021 โดยเป็นตัวสำรองที่ไม่ได้ใช้งานในเกมอีเอฟแอลคัพรอบก่อนรองชนะเลิศที่เชลซีออกไปเยือนและเอาชนะเบรนต์ฟอร์ด 2–0 เพียง 2 สัปดาห์ต่อมาในวันเสาร์ที่ 8 มกราคม 2022 เขาเปิดตัวในฐานะนักฟุตบอลอาชีพระหว่างเกมเอฟเอคัพรอบที่ 3 ที่ชนะเชสเตอร์ฟีลด์ที่สแตมฟอร์ดบริดจ์โดยทำแอสซิสต์สำหรับประตูที่ 3 โดยเริ่มต้นเป็นตัวจริงในเกมพบเชสเตอร์ฟีลด์ ทำให้ฮอลล์กลายเป็นผู้เล่นอายุน้อยที่สุดที่ลงเป็นตัวจริงในเกมเอฟเอคัพให้กับเชลซี
เขาเปิดตัวในพรีเมียร์ลีกในวันเสาร์ที่ 12 พฤศจิกายน 2022 โดยเป็นผู้เล่นตัวจริงในเกมเยือนที่พ่ายต่อนิวคาสเซิลยูไนเต็ด 0–1 ฮอลล์ลงเล่นให้ทีมชุดใหญ่อีก 10 นัดในฤดูกาลนั้น และได้รับรางวัล Chelsea Academy Player of the Year ในปี 2023
ระดับสโมสร > นิวคาสเซิลยูไนเต็ด

ในวันอังคารที่ 22 สิงหาคม 2023 ฮอลล์เซ็นสัญญายืมตัวกับนิวคาสเซิลยูไนเต็ดเป็นเวลา 1 ฤดูกาล พร้อมเงื่อนไขซื้อขาดที่ 28 ล้านปอนด์ บวกโบนัสเพิ่มเติมอีก 7 ล้านปอนด์ โดยได้รับเสื้อหมายเลข 20 เขาประเดิมสนามให้กับทีมในนัดที่บุกไปชนะเชฟฟีลด์ยูไนเต็ด 8–0 เมื่อวันที่ 24 กันยายน ในวันที่ 1 พฤศจิกายน 2023 ฮอลล์ยิงประตูแรกของเขาให้กับนิวคาสเซิลในคาราบาวคัพที่เอาชนะแมนเชสเตอร์ยูไนเต็ด 3–0 ที่โอลด์แทรฟฟอร์ด วันที่ 15 พฤษภาคม 2024 เขาทำประตูแรกในพรีเมียร์ลีกได้สำเร็จในเกมที่พ่ายแมนเชสเตอร์ยูไนเต็ด 2–3 ที่โอลด์แทรฟฟอร์ด
เรกซ์ แฮร์ริสัน

| เรกซ์ แฮร์ริสัน |
| --- | --- |

สารนิเทศภูมิหลัง
เกิด: 5 มีนาคม ค.ศ. 1908(1908-03-05) Reginald Carey Harrison
เสียชีวิต: 2 มิถุนายน ค.ศ. 1990(1990-06-02) (82 ปี) นครนิวยอร์ก, นิวยอร์ก, สหรัฐอเมริกา
คู่สมรส: Colette Thomas (1934-1942) บุตร 1 คน Lilli Palmer (1943-1957) (หย่า) บุตร 1 คน Kay Kendall (1957-1959) (เธอเสียชีวิต) Rachel Roberts (1962-1971) (หย่า) Elizabeth Harris (1971-1975) (หย่า) Mercia Tinker (1978-1990) (เขาเสียชีวิต)
อาชีพ: นักแสดง
ปีที่แสดง: 1930–1982
ท่านเซอร์ เรจินัลด์ เรกซ์ แครีย์ แฮร์ริสัน (อังกฤษ: Sir Reginald Carey "Rex" Harrison) (5 มีนาคม ค.ศ. 1908 - 2 มิถุนายน ค.ศ. 1990) เป็นนักแสดงชาวอังกฤษ มีผลงานการแสดงภาพยนตร์และละครเวที เจ้าของรางวัลโทนี และรางวัลออสการ์ จากบทบาทศาสตราจารย์เฮนรี ฮิกกินส์ ทั้งในละครและภาพยนตร์เพลงเรื่อง บุษบาริมทาง ( My Fair Lady) ดัดแปลงจากบทประพันธ์ของจอร์จ เบอร์นาร์ด ชอว์
เคยเข้าชิงรางวัลออสการ์ปีก่อนหน้า  จากบทจูเลียส ซีซ่าร์  ใน  คลีโอพัตรา (1963 ) บทเด่นอื่นๆ  เช่น  พระเจ้ากรุงสยาม  ใน  Anna and the King of Siam ,คู่รักชาวเกย์กับ ริชาร์ด เบอร์ตัน ใน  Staircase ฯลฯ
ลูคัส ริดจ์สตัน

| ลูคัส ริดจ์สตัน Lukas Ridgeston |
| --- | --- |
เกิด: จูราจ เวิร์ซกูลา (Juraj Vrzgula)  (1974-04-05) 5 เมษายน ค.ศ. 1974 (50 ปี) บราติสลาวา ประเทศเชโกสโลวาเกีย (ปัจจุบัน สโลวาเกีย)

ส่วนสูง: 1.77 เมตร (5 ฟุต 9 1⁄2 นิ้ว)
สีตา: ฟ้า
สีผม: น้ำตาล
 
ลูคัส ริดจ์สตันLukas Ridgeston ที่ IMDb ลูคัส ริดจ์สตันLukas Ridgeston at AFDB 
ลูคัส ริดจ์สตัน (อังกฤษ: Lukas Ridgeston) เกิดเมื่อวันที่ 5 เมษายน ค.ศ. 1975 ที่เมืองบราติสลาวา, ประเทศเชโกสโลวาเกีย (ต่อมาเป็น ประเทศสโลวาเกีย) โดยลูคัสเป็นนักแสดงภาพยนตร์ลามกเกย์และผู้กำกับภาพยนตร์ลามกเกย์ชาวสโลวักภายใต้สังกัดเบลอามี ซึ่งลูคัสก็เป็นนักแสดงภาพยนตร์ลามกเกย์ที่ได้รับฉายาว่า “ราชาแห่งวงการภาพยนตร์ลามกเกย์”
ลูคัสได้เริ่มเข้าวงการสื่อลามกเกย์จากการที่เขาได้ไปถ่ายแบบนิตยสารเฟรซเมน ซึ่งเป็นนิตยสารลามกเกย์อเมริกัน โดยทางนิตยสารก็ได้ในเขาให้ใช้ชื่อในว่า “Lucas Ridgeston” แทนเนื่องจากชื่อจริงของเขาเป็นภาษาในแถบประเทศกลุ่มตะวันออก และเมื่อลูคัสได้เข้าวงการมาในสื่อลามกอย่างเต็มตัวเบลอามีก็ได้เปลี่ยนตัวเขียนชื่อในวงการของเขาเป็น “Lukas Ridgeston” อีกครั้งหนึ่ง โดยส่วนใหญ่ในวิดีโอสื่อลามกเขาจะเล่นเป็นฝ่ายรุก ลูคัสได้มีโอกาสเล่นฝ่ายรับเพียงแค่ 2 ครั้งเท่านั้นคือในตอน Lukas' Story 2: When Boy Meets Boy และ Lucky Lukas ด้านชีวิตส่วนตัวลูคัสได้ออกมาเปิดเผยว่าเขาสามารถเข้าหาได้กับทุกเพศ